CELEX: C2004/179/06
Language: da
Date: 2004-07-10 00:00:00
Title: Sag C-189/04: Sag anlagt den 22. april 2004 af Den Hellenske Republik mod Kommissionen for De Europæiske Fællesskaber

10.7.2004   
            
            
               DA
            
            
               Den Europæiske Unions Tidende
            
            
               C 179/3
            
         Sag anlagt den 22. april 2004 af Den Hellenske Republik mod Kommissionen for De Europæiske Fællesskaber
   (Sag C-189/04)
   (2004/C 179/06)
   Ved De Europæiske Fællesskabers Domstol er der den 22. april 2004 anlagt sag mod Kommissionen for De Europæiske Fællesskaber af Den Hellenske Republik ved Panagiotis Mylonopolos, juridisk konsulent i Afdelingen for EF-ret i Udenrigsministeriets Særlige Juridiske Kontor, og Vasilios Kiriazoupolos, medlem af statens juridiske Tjeneste, og med valgt adresse i Luxembourg hos Grækenlands Ambassade, 20, rue Marie-Adélaïde.
   Den Hellenske Republik har nedlagt følgende påstande:
   
               —
            
            
               Kompensationskravet fra Kommissionen for De Europæiske Fællesskaber på 565 656,80 EUR (Den Hellenske Republiks udenrigsministeriums deltagelse i projektet om en fællesdiplomatisk repræsentation for Den Europæiske Union i Abuja, Nigeria) af det samlede kompensationsbeløb på 16 532 989,54 EUR for det regionale handlingsprogram for det kontinentale Grækenland erklæres ugyldigt.
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter:
   Den Hellenske Republik gør herved gældende, at Kommissionen ikke behørigt har taget hensyn til, at tillægsaftalen ikke blev ratificeret af Den Hellenske Republik, hvilket indebærer, at Den Hellenske Republik ikke deltager i projekt Abuja II.
   Sagsøgte har heller ikke i tilstrækkelig grad taget hensyn til, at Den Hellenske Republik i betydeligt omfang har opfyldt de forpligtelser, som påhviler den i henhold til dens deltagelse i projekt Abuja I.
   Den Hellenske Republik gør i denne samenhæng gældende, at Kommissionen for De Europæiske Fællesskaber har tilsidesat de principper, som gælder for indtægter og overslag, afregning og fastsættelse af fordringer og endelig inddrivelse med kompensation.
   Under hensyn hertil har Den Hellenske Republik gjort gældende, at Kommissionen ved sit kompensationskrav til skade for Grækenland har tilsidesat materiel ret, navnlig bestemmelserne i forordning nr. 2342/02 og bestemmelserne i artikel 15 i den oprindelige aftale.